UEFA Chempionlar Ligasi 2023/2024. 2023–24-yilgi UEFA Chempionlar Ligasi UEFA tomonidan tashil etilgan Yevrokuboklarning 69-mavsumi edi. Yevropa Chempionlar Kubogidan UEFA Chempionlar Ligasiga oʻzgartirilgandan beri 32-mavsum boʻldi. Real Madrid Londonning Wembley stadionida boʻlib oʻtgan finalda Borusiya Dordmund jamoasini 2:0 hisobida magʻlub etdi. Shu tariqa 15-bor ushbu kubok sohibiga aylandi. Bu oxirgi oʻn bir yil ichida oltinchi Yevropa Chempionlar Ligasi kubogi boʻldi. Gʻolib sifatida Real Madrid 2024-yilgi UEFA Superkubogida 2023-24yilgi UEFA Yevropa ligasi gʻolibi Atalantaga qarshi oʻynash huquqini qoʻlga kiritdi. Superkubokda gʻalaba qozongan jamoa FIFA Qitʼalararo Kubogi 2024 turniriga va 2025-yilda AQShda boʻlib oʻtadigan kengaytirilgan FIFA klublar oʻrtasidagi jahon chempionatiga yoʻllanma oladi. Ushbu turnir UEFA tasarrufidagi 32 jamoa ishtirok etuvchi formatdagi yakuniy mavsum edi. Manchester City amaldagi chempion edi. Ular chorak finalda Real Madrid tomonidan magʻlub etildi. Assotsiatsiya jamoalari taqsimlanishi. 2023–24-yilgi mavsumda UEFA chempionlar ligasiga 53 ta UEFAga aʼzo uyushmalardan jami 78 ta jamoa ishtirok etdi (mahalliy ligasi mavjud boʻlmagan Lixtenshteyn hamda sanksiya qoʻllangan Rossiya jamoalari bundan mustasno). Asosiylik reytingi. 2023–24-yilgi UEFA Chempionlar Ligasi uchun assotsiatsiyalarga 2022-yilgi UEFA assotsiatsiya koeffitsientlari boʻyicha oʻrinlar ajratildi. Bunda ularning 2017–18-yil hamda 2021–22-yillardagi Yevropa musobaqalaridagi koʻrsatkichlari hisobga olingan. Sanksiyalar sababli Rossiya jamoalari ushbu mavsumda ishtirok etmadi.. Assotsatsiyalar taqsimoti. Quyida 2023–24-yilgi mavsum uchun assotsatsiyalarda jamoalar taqsimoti. 2023-24-yilgi Yevropa oʻyinlari mavsumida Rossiyaga qoʻllangan sanksiya sabab, roʻyxatda quyidagi oʻzgarishlar kiritildi: Chempionlar Ligasi amaldagi sohibi Manchester City oʻzlarining ichki ligalari orqali saralanganligi sababli quyidagi oʻzgartirishlar kiritildi: Jamoalar. Quyida har bir jamoa oʻzining boshlangʻich bosqichiga qanday saralanganligini koʻrsatilgan: